Woord: SolesismeWoord: Solesisme Betekenis: Erge of onbeleefde taalfout. Waar kom dit vandaan? Genoem na die Antieke Anatoliese hawe, Soli, vandag wes van Mersin in Suid-sentraal-Turkye. Die stad is gestig deur Griekse koloniste van Rhodus en was uiters vooruitstrewend. In 333 v.C. het Aleksander die Grote dit verower en kon hy ŉ boete van 200 talente goud invorder omdat die inwoners met die Perse geheul het. Die plek is later vernietig deur die Armene maar weer opgebou deur die Romeinse generaal, Gnaeus Pompeius Magnus (106-48 v.C., die latere opponent van Julius Caesar). Hy het dit, onverklaarbaar, herdoop tot Pompeiopolis. Met die oorname deur die Romeine het die edele Griekse taal aldaar tot ŉ bedenklike vlak gedaal, en is die term solesisme daarvoor geskep. In Griekeland sou ŉ halwe woord oor Soli totale begrip verseker.